# אובי ואן קנובי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

דמות מלחמת הכוכבים
אובי-וואן קנובי - Obi Wan Kenobi
כוכב בית | לא ידוע, חי בגלות בטטואין
גזע | אדם
מין וגובה | זכר, 179 ס"מ
נשק | לייטסייבר כחול
רכב | חללית קרב ג'דיי
שיוך | מסדר הג'דיי (מועצת הג'דיי), הרפובליקה הגלקטית
שחקנים | יואן מק'גרגור (3-1), סר אלק גינס (6-4)

| פרטי עלילה ("ספוילרים") מופיעים בהמשך.

אובי-ואן קנובי הינו דמות בדיונית בסדרת סרטי מלחמת הכוכבים. בסרטים "אימת הפנאטום", "מתקפת המשובטים", ו"נקמת הסית" (פרקים 3-1) הוא מגולם על ידי יואן מק'גרגור; ואילו בסרטים "תקווה חדשה", "האימפריה מכה שנית" ו"שובו של הג'דיי" (פרקים 6-4) על ידי סר אלק גינס.

אובי-וואן, (הידוע גם כ"בן קנובי") הוא אביר ג'דיי מהחזקים והחכמים שהיו בתקופתו. הוא מהווה דמות מפתח בעלילת מלחמת הכוכבים שכן הוא היה מורו של אנקין סקיווקר, וכן מורהו של בנו לוק סקיווקר.

## [עריכה] אימת הפאנטום

אובי-וואן, כפדוואנו של קוואי-גון.

בצעירותו, היה אובי-וואן חניכו של קווי-גון ג'ין, אחד מאבירי הג'די החזקים באותה עת. בפתיחת הסרט מלחמת הכוכבים - פרק 1: אימת הפאנטום, יוצא אובי-וואן עם קווי-גון ג'ין למשימה בכוכב הלכת נאבו, שם עליהם לתווך בין הכוכב הקטן ושוחר השלום נאבו, לבין פדרציית הסחר שהחליטה להטיל מצור על הכוכב, בדרישה לתשלום מסים על שימוש בנתיבי סחר.
לאחר המו"מ הכושל עם נציגי הפדרצייה, פגשו שני אבירי הג'דיי בגונגן ג'אר ג'אר בינקס, אשר סיפק להם כלי תחבורה תת-ימי שאיפשר להם להגיע במהרה אל ת'יד, בירת נאבו.
לאחר הגעתם לנאבו, וחילוצה של המלכה אמידאלה מדרואידי הפדרצייה, טסו אבירי הג'דיי אל עבר הכוכב קורוסנט, שם תעזר אמידאלה ביועצה וסנטור הכוכב בסנאט הגלקטי, סנטור פלפטין. בדרכם, הותקפה ספינת המלכה על ידי חלליות אויב ונפגעה. הם נאלצו לעצור בכוכב טטואין, שם נשאר אובי-וואן להשגיח על המלכה, בעוד שמורו חיפש אחר חלקי חילוף לספינה. לבסוף, חזר קוואי-גון עם חלקי החילוף, ועם האדם שעזר לו לזכות בהם, אנאקין סקייווקר, ילד צעיר בעל מידת מידי-כלוריאנים גבוהה למדי.
לאחר הביקור בקורוסנט, חזרו אבירי הג'דיי עם המלכה לנאבו, במטרה לשחרר את בכוכב מכיבושה של הפדרצייה. המלכה נלחמה עם חולייתה הפרטית בדרך לחדר הבקרה בארמון, בו תוכל ללכוד את מנהיגי הפדרצייה; אנאקין הוביל צי חלליות אל עבר חללית הפיקוד השולטת על צבא הדרואידים, שנלחם בקרקע מול צבא הגונגנים, ושני אבירי הג'דיי ניהלו דו-קרב כנגד אביר הסית' דארת' מול, אותו סית' שתקף את קוואי-גון בעבר.
לאחר קרב, שרובו התנהל בחדרי האנרגיה של ארמון ת'יד, רצח מול את קוואי-גון מול עיניו של אובי-וואן. אובי-וואן הזועם תקף את מול, כרת את הלייסטייבר הדו צדדית שלו, ולבסוף אף חצה את גופו לשניים.
אובי-וואן השלים את הכשרתו סמוך למותו של מחנכו בידי אביר הסית'. אחרי שהרג את הסית', קיבל אובי-וואן את דרגת אביר ג'דיי. על ערש דווי, השביע אותו קוואי-גון לאמן את אנאקין. אובי-וואן ממלא את שבועתו, ולוקח את אנאקין הצעיר תחת חסותו.

## [עריכה] מתקפת המשובטים

אובי-וואן, כמורו של אנאקין.

תחת הדרכתו של אובי-וואן, אנקין מתגלה כתלמיד מוכשר וחזק להפליא, אך עצבני, יהיר וחסר סבלנות. אנקין ראה באובי-וואן דמות של אב, ולצד ההערכה הגדולה והכבוד שרכש למורהו, הוא גם קינא בו וחשב שאובי-וואן מקנא בכוחו הרב ולכן מעכב אותו. למרות המחלוקות ביניהם, לחמו השניים כתף אל שכם במהלך עשר השנים בין הסרט הראשון לשני, ולא פעם הציל האחד את חייו של השני (ולהפך).
אובי-וואן ואנאקין נקראים להגן על פאדמה, כעת סנטורית, המקבלת איומים על חייה, ולא פעם נצלה בקושי מניסיונות התנקשות. לאחר ששני אבירי הג'דיי הצליחו לאתר את ציידת הראשים הנסתה להתנקש בפאדמה, זאם וויזל, אובי-וואן טס אל עבר כוכב קאמינו, הכוכב אשר ייצר את החץ המורעל הנמצא על גופתה של ציידת הראשים. בכוכב, גילה אובי-וואן על צבא משובטים עצום, הנוצר למען הגנת הרפובליקה מפני איגוד הבדלנים - מערכות כוכבים הפרשו מהרפובליקה, ומתכוננות למתקפה.
בכוכב, פגש אובי-וואן בג'נגו פאט, צייד ראשים אשר שימש כמקור לצבא. אובי-וואן גילה כי ג'נגו הוא האחראי לניסיונות ההתנקשות, וכי שכר אותו אדם בשם דארת' טיראנוס.
לאחר שנכשל מלתפוס את ג'נגו, אובי-וואן עקב אחריו אל עבר כוכב ג'נוסיס, שם גילה כי מנהיג איגוד הבדלנים הינו הרוזן דוקו, מאסטר ג'דיי לשעבר, ומורו של קוואי-גון. אובי-וואן נתפס, ונשפט להוצאה להורג. בטקס ההוצאה להורג, המתרחש באיצטדיון ענק, מובאים גם אנאקין ופאדמה, אשר יצאו לחפש אחר אובי-וואן, השלח להם הודעת מצוקה. מהר מאוד הגיעה תגבורת של אבירי ג'דיי, ובראשם מייס ווינדו, חבר מועצת הג'דיי, וחבר ותיק של אובי-וואן.
לאחר קרב ארוך בו רוב אבירי הג'דיי נהרגו, דרואידי הקרב של הבדלנים הקיפו את הניצולים, והתכוננו למתקפה אחרונה. ברגע האחרון, הופיע מאסטר יודה עם צבא המשובטים מקאמינו, ובכך, פתח את מלחמת המשובטים.
אובי-וואן ואנאקין איתרו את דוקו, ופתחו בדו-קרב עמו. דוקו, אשר התגלה כדארת' טיראנוס, הצליח לגבור עליהם. יודה, בשנית, הגיע לעזרתם, ולאחר דו-קרב נוסף בין השניים, דוקו הצליח להמלט.

למרות חוזקו הגדול ב"כוח", לא מצליח אובי-וואן לשים לב למה שמתרחש מאחורי גבו: נישואיו בסתר של אנקין עם פאדמה אמידאלה, התפרצויות הזעם של אנקין ושאיפתו לכוח שבאמצעותו יסדר את העולם כראות עיניו. אובי-וואן, כמו יודה, עיוור לתככים של הנשיא העליון פלפטין (סנטור, לשעבר) בסנאט הגלקטי, וליחסיו עם אנקין שמחפש הערכה וכבוד.

## [עריכה] מלחמת המשובטים

מרגע התחלת מלחמת המשובטים, בקרב בכוכב ג'נוסיס, אבירי הג'דיי נהפכו לגנרלים, והובילו חוליות של חיילי משובטים אל עבר כוכבים שונים, הנשלטים באכזריות על ידי איגוד הבדלנים.
אחת ממשימותיו הראשונות של אובי-וואן במלחמה הייתה כיבוש כוכב מונליסט, הנשלט על ידי סאן היל ועמיתיו. אובי-וואן כבש את הכוכב בהצלחה רבה, ובעיקר בעזרת פעולותיה של יחידת המשובטים המובחרת.
לאות ביצועיו המיוחדים, אובי-וואן קודם לדרגת מאסטר ג'דיי, והוצע לו מקום במועצת הג'דיי, אותו הוא קיבל ללא היסוס. בעקבות צעד זה, אנאקין, חניכו, קודם לדרגת אביר ג'דיי.
שניהם גנרלים, אובי-וואן ואנאקין נלחמו כתף-אל-שכם במהלך המלחמות, והוכיחו כצמד בלתי מנוצח. לקראת סוף המלחמה, אנאקין ואובי-וואן נקראו על ידי מאסטר ווינדו חזרה לכוכב קורוסנט, בו גנרל גרייווס, מנהיג צבא הרובוטים הבדלניים, חטף את השליט העליון פלפטין. ללא מחשבה שנייה, השניים נכנסו לחלליות הקרב שלהם, וטסו אל עבר היד הבלתי נראית, חללית הדגל של הגנרל..

## [עריכה] נקמת הסית'

מאסטר אובי-וואן קנובי, במבצע הצלת הנשיא העליון פלפטין.

בסרט השלישי, מלחמת הכוכבים - פרק 3: נקמת הסית', נשלחים אובי-וואן ואנאקין, כעת אביר ג'דיי בפני עצמו, למשימת הצלתו של הנשיא העליון פלפטין, השבוי בספינת הדגל של גנרל גרייווס, מנהיג צבא הבדלנים. בהגיעם לאולם בו פלפטין שבוי, הם פוגשים בשנית ברוזן דוקו. בין השלושה מתפתח דו-קרב, אשר במהלכו אובי-וואן מושלך לצד, ונופל חסר הכרה. אנאקין גבר על דוקו, כרת את ידיו, ובעידודו של פלפטין, כרת גם את ראשו. בדרכם החוצה, שני אבירי הג'דיי והנשיא העליון נתפסים, ומובאים אל תא הפיקוד של החללית, שם נמצא גרייווס. השניים מצליחים להשתחרר, ונלחמים בגרייווס ובשומריו, שומרי המגנה. גרייווס מצליח להמלט, ומותיר אותם בחלליתו ההרוסה והמתפרקת. אנאקין, בעל הידע הרחב בחלליות, מצליח להנחית את החללית בשלום.
כשגנרל גרייווס אותר מחדש בכוכב אוטאפאו, מועצת הג'דיי מחליטה כי אובי-וואן ישלח לשם ביחד עם חוליית משובטים, ובתקווה, יהרוג את הגנרל. אובי-וואן עזב אל עבר אוטאפאו, בעוד שאנקין מושאר בצמוד אל פלפטין, בבירת הגלקסיה, קורוסנט. ללא אובי-וואן שייעץ לאנקין וירגיע אותו, מתחיל אנקין ליפול לצד האפל, ובסופו של דבר נכנע לפיתוי, והופך לדארת' ויידר. אנאקין עוזר לפלפטין, אשר גילה את זהותו כלורד סית' דארת' סידיוס, להשמיד את מסדר הג'דיי.
בעזרת יודה, אובי-וואן מגלה את הבגידה, וטס להתעמת עם אנקין בכוכב הלבה של מוסטאפר. שם הוא נלחם עם אנקין, ובלית ברירה, פוצע אותו אנושות. אובי-וואן מפציר באנאקין כי הוא היה ה"נבחר", שנאמר כי יביא איזון ל"כוח", לא שיעזוב אותו בחשיכה, וישמיד את הסית', ולא יצטרף אליהם. במילים אלו, אובי-וואן נטל את הלייטסייבר של אנאקין, ונטש אותו בלהבות.
בעקבות פציעה זו, מוחלף חלק נכבד מגופו של אנקין בחלפים ביוניים ותותבות קיבורגיות והוא עוטה את השריון והקסדה השחורים שהפכו לסמלו המסחרי של דארת' ויידר.

למרות זאת, אובי-וואן ויודה, השורדים היחידים ממסדר אבירי הג'דיי, לא מצליחים למנוע את השתלטות אבירי הסית' על הרפובליקה הגלקטית, והפיכתה לאימפריה בראשות הקיסר פלפטין, ויד ימינו, דארת' ויידר. בעוד שיודה עבר להתחבא בכוכב דגובה, אובי-וואן עבר לכוכב טטואין, שם ישגיח על בנו התינוק של אנאקין, לוק, וילמד את סודות ה"כוח" מקוואי-גון, מורו האהוב, אשר חזר כרוח מהצד המואר.

## [עריכה] תקופת התבודדתו בטטואין

במהלך 19 השנים הבאות, עד לאירועי הסרט הרביעי, אובי-וואן עבר להתגורר בכוכב המדברי טטואין, ותוך כדי השגיח על גדילתו של לוק, בבית דודיו. כשנחת בכוכב, מכר אובי-וואן את פוד המילוט שקיבל מבייל אורגנה, ובעזרתו קנה בהמת-משא טטואינית, ובנה (בדרך לא ידועה) את בקתתו.
הוא שמר עמו את הלייטסייבר שלו, וכמו כן, את לייטסייברו של אנאקין. בנוסף, רוחו של קוואי-גון התגלתה לפניו, גילתה לו את סודות ה"כוח", ובין היתר - כיצד להיהפך לחלק ממנו, ולהופיע כרוח רפאים בכל מקום וכל רגע שיחפוץ בכך.

## [עריכה] תקווה חדשה

בסרט הרביעי - מלחמת הכוכבים - פרק 4: תקווה חדשה, אובי-וואן שוב משחק תפקיד חשוב. בעקבות מרדף אחרי זוג דרואידים R2D2 ו-C3PO, מגיע אליו נער חווה בשם לוק סקיווקר. אובי-וואן מזהה אותו כבנו של אנאקין, ומתחיל לספר לו אודות ה"כוח".
בסופו של דבר, הם יוצאים יחד במסע על מנת להציל את הנסיכה ליאה אורגנה, שנשבתה בידי האימפריה הגלקטית, וקראה לעזרתו של אובי-וואן. במהלך מסע החילוץ, מעניק אובי-וואן ללוק אימון בסיסי בדרכי הג'דיי, ונותן לו את הלייטסייבר של אביו כנשק. על פני כוכב המוות, מתעמת אובי-וואן עם תלמידו לשעבר, דארת' ויידר, ונהרג. מותו של אובי-וואן הופך אותו לרוח של ה"כוח", הנגלית לעייני לוק בקול וחיזיון בשעת הצורך.

## [עריכה] פרקים V ו-VI

רוחותיהם של שלושת אבירי הג'דיי האחרונים של הרפובליקה הישנה.

אובי-וואן מופיע גם בסרטי ההמשך. בסרט החמישי, הוא שולח את לוק להתאמן אצל מאסטר יודה בכוכב דגובה, ומנגד משכנע את יודה לאמן את לוק, אחרי שהאחרון כשל במבחניו של יודה.
בסרט השישי, לוק מתעמת עם רוחו של אובי-וואן, וכועס על כך ששיקר לו בנוגע לאביו (וזאת לאחר שלוק גילה כי ויידר הינו אביו). אובי-וואן אמר לו כי מנקודת מבטו, מהרגע בו אנאקין פנה לצד אפל, חברו הטוב נרצח על ידי חזותו הסית'ית, דארת' ויידר.
בסוף הסרט, לאחר השמדת כוכב המוות השני ומפלת הסית', אנאקין חזר לצד המואר של ה"כוח", והתאחד עמו, בדיוק כמו יודה ואובי-וואן. אחד מהקטעים האחרונים בסרט, ובעצם בסאגה כולה, הוא מראה שלושת אבירי הג'דיי האחרונים של הרפובליקה הישנה, מביטים ומחייכים ללוק.

מלחמת הכוכבים - Star Wars
הסרטים: פרק 1: אימת הפאנטום | פרק 2: מתקפת המשובטים | פרק 3: נקמת הסית' | פרק 4: תקווה חדשה | פרק 5: האימפריה מכה שנית | פרק 6: שובו של הג'די סרטים נוספים: סטאר טורס | מלחמת הכוכבים: מלחמת המשובטים
הג'די וברית המורדים מסדר הג'דיי | הרפובליקה הגלקטית | ברית המורדים | הרפובליקה החדשה לוק סקייווקר | ליאה אורגנה | האן סולו | R2-D2 | C-3PO | אובי-וואן קנובי | יודה | צ'ובקה | קווי-גון ג'ין | פאדמה אמידאלה | מייס וינדו | בייל אורגנה | לנדו קלריסיאן | ג'אר ג'אר בינקס | הצד האפל והאימפריה הגלקטית סית' | פדרציית הסחר | קונפדרציית המערכות העצמאיות (הבדלנים) | האימפריה הגלקטית דארת' ויידר | פלפטין (דארת' סידיוס) | הרוזן דוקו | דארת' מול | דארת' פילאג'יוס | גנרל גריווס | ניוט גונריי | ג'בה ההאט | בובה פאט | ג'נגו פאט | גראנד מוף טארקין
ראו גם: דמויות נוספות | כוכבים ומקומות | טכנולוגיה וכלי נשק | מערכת התאריכים

מקור: http://he.wikipedia.org../../../%D7%90/%D7%95/%D7%91/%D7%90%D7%95%D7%91%D7%99_%D7%95%D7%90%D7%9F_%D7%A7%D7%A0%D7%95%D7%91%D7%99.html

קטגוריה: דמויות במלחמת הכוכבים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Català
- Česky
- Dansk
- Deutsch
- Ελληνικά
- Esperanto
- Español
- Suomi
- Français
- Magyar
- Italiano
- 日本語
- Nederlands
- Norsk (bokmål)
- Polski
- Português
- Русский
- Српски / Srpski
- Svenska
- Türkçe